Document ID: 32006D0194

KOMISIJAS LĒMUMS
(2006. gada 2. marts),
ar kuru izveido anketu Padomes Direktīvai 96/61/EK par piesārņojuma integrētu novēršanu un kontroli (IPNK)
(izziņots ar dokumenta numuru K(2006) 598)
(Dokuments attiecas uz EEZ)
(2006/194/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 24. septembra Direktīvu 96/61/EK par piesārņojuma integrētu novēršanu un kontroli (1), un jo īpaši tās 16. panta 3. punktu,
tā kā:
(1)
Ar anketu, ko dalībvalstis izmantos, lai sagatavotu pārskatu par Direktīvas 96/61/EK īstenošanu attiecībā uz piesārņojuma integrētu novēršanu un kontroli, būtu jānoskaidro sīki dati par to, kā dalībvalstis piemēro minētajā direktīvā noteiktos galvenos pasākumus.
(2)
Ņemot vērā pieredzi, kas gūta Direktīvas 96/61/EK un iepriekšējo anketu izmantošanā atbilstīgi Komisijas 1999. gada 31. maija Lēmumam 1999/391/EK par piesārņojuma integrētu novēršanu un kontroli (IPNK) (Padomes Direktīvas 91/692/EEK īstenošana) (2), anketa ir jāpielāgo izmantošanai 2006.-2008. gadā. Skaidrības labad būtu jāaizstāj Lēmums 1999/391/EK.
(3)
Šajā lēmumā paredzētie pasākumi ir saskaņā ar atzinumu, ko sniegusi Komiteja, kas izveidota saskaņā ar Direktīvas 91/692/EEK (3) 6. pantu,
IR PIEŅĒMUSI ŠO LĒMUMU.
1. pants
Ar šo šā lēmuma pielikumā izveido anketu par Direktīvu 96/61/EK.
Dalībvalstis izmanto šo anketu kā pamatu, sagatavojot pārskatu, kas tām jāiesniedz Komisijai par laika posmu no 2006. gada 1. janvāra līdz 2008. gada 31. decembrim saskaņā ar Direktīvas 96/61/EK 16. panta 3. punktu.
2. pants
Ar šo atceļ Lēmumu 1999/391/EK.
3. pants
Šis lēmums ir adresēts dalībvalstīm.
Briselē, 2006. gada 2. martā

Labels: 12
20